รายงานของคณะกรรมการตรวจสอบและกรรมการอิสระ

เรียน ท่านผู้ถือหุ้น

เพื่อให้เป็นไปตามระเบียบและข้อบังคับของตลาดหลักทรัพย์แห่งประเทศไทย บริษัท ทุ่งคาฮาเบอร์
จำกัด (มหาชน) ได้แต่งตั้งคณะกรรมการตรวจสอบขึ้น เพื่อให้แน่ใจว่าการดำเนินงานของบริษัทฯ
สอดคล้องกับมาตรฐานการบัญชีที่รับรองทั่วไป โดยในปี 2549 ได้จัดให้มีการประชุม 4 ครั้ง
เพื่อที่จะได้มีเวลาเพียงพอในการปฏิบัติงานที่รับผิดชอบอย่างมีประสิทธิภาพ

คณะกรรมการตรวจสอบ ประกอบด้วยกรรมการอิสระ 3 ท่าน
ซึ่งได้รับการแต่งตั้งโดยคณะกรรมการบริษัทฯ
กรรมการทุกท่านในคณะกรรมการตรวจสอบเป็นกรรมการอิสระของบริษัทฯ
ซึ่งไม่มีตำแหน่งในการบริหาร และไม่ได้เป็นพนักงานของบริษัทฯ
และไม่ได้เป็นตัวแทนของผู้ถือหุ้นรายใหญ่
คณะกรรมการตรวจสอบมีประสบการณ์ทางด้านบัญชีและการเงิน
และมีสิทธิที่จะขอคำปรึกษาจากที่ปรึกษาวิชาชีพอิสระจากภายนอกในกรณีที่มีความจำเป็น
ทั้งนี้มีผู้ตรวจสอบบัญชีในตำแหน่งผู้ตรวจสอบภายใน

คณะกรรมการตรวจสอบได้สอบทานงบการเงินของบริษัทฯ สำหรับปีสิ้นสุดที่ 31 ธันวาคม 2549
งบการเงินนี้
ได้จัดทำขึ้นโดยฝ่ายบริหารและได้รับการตรวจสอบจากผู้ตรวจสอบบัญชีภายนอกโดยสำนักงาน เอ
เอ็ม ที แอสโซซิเอท คณะกรรมการตรวจสอบมีความเห็นพ้อง ดังนี้

1.  นโยบายการบัญชีรวมทั้งระเบียบปฏิบัติด้านการบัญชีของบริษัทฯ
    ได้สอดคล้องกับมาตรฐานการบัญชีที่รับรองทั่วไป
    รายงานและการจัดทำงบการเงินรวมระหว่างกาล รวมถึงรายการระหว่างกันของบริษัทฯ
    กับบริษัทที่เกี่ยวข้อง และบุคคลที่มีผลประโยชน์ร่วมกัน
    ได้เป็นไปตามมาตรฐานการบัญชีที่รับรองทั่วไป

2.  ผู้ตรวจสอบบัญชีภายในและระบบการควบคุมภายใน ได้รับการตรวจสอบดูแลอยู่ตลอดเวลา
    และคณะกรรมการตรวจสอบพอใจกับกระบวนการตรวจสอบ ประเมินผล
    และการบริหารความเสี่ยงต่างๆ ของบริษัทฯ

3.  โครงการเหมืองแร่ทองคำ บริษัท ทุ่งคำ จำกัด ซึ่งเป็นบริษัทย่อย
    ได้ดำเนินการก่อสร้างแล้วเสร็จ เมื่อเดือน พฤษภาคม 2549 ที่ผ่านมา
    โดยได้รับการสนับสนุนทางการเงินในรูปของเงินกู้ยืมระยะยาวจาก
    ธนาคารเพื่อการส่งออกและนำเข้าแห่งประเทศไทย และ บมจ.ไทยธนาคาร เป็นเงินจำนวน
    10.4 ล้านเหรียญ สรอ. การดำเนินการผลิตเชิงพาณิชย์ ได้เริ่มขึ้นในปลายไตรมาสที่ 3

4.  ตามมติที่ประชุมผู้ถือหุ้น ครั้งที่ 12/2549 อนุมัติให้ล้างขาดทุนสะสมจำนวนเงิน 132,615,546
    บาท โดยการดำเนินการดังกล่าว ทำให้ผลขาดทุนสะสมของบริษัท ณ สิ้นเดือนธันวาคม 2548
    หมดไป ส่งผลให้ส่วนเกินมูลค่าหุ้นคงเหลือทั้งสิ้น 355,084,695 บาท
    แต่เนื่องจากมีการแก้ไขข้อผิดพลาดของปีก่อน ทำให้ผลขาดทุนสะสมหลังจากการปรับปรุงลดลง
    (ดูรายละเอียดการปรับปรุงข้อ 5.2) ดังนั้น บริษัทฯ จึงได้ทำการล้างขาดทุนสะสมจำนวน
    129.09 ล้านบาท ซึ่งเป็นยอดขาดทุนสะสมหลังจากการปรับปรุง

5.  รายการแก้ไขข้อผิดพลาด

  ในปี 2549 บริษัทฯ ได้แก้ไขข้อผิดพลาดของปีก่อน โดยปรับปรุงย้อนหลังสำหรับงบการเงินปี
  2548 ดังนี้

1.  บริษัทฯ ได้กลับรายการค่าเผื่อการด้อยค่าในเงินลงทุนในบริษัทย่อยแห่งหนึ่ง
    ผลของการปรับปรุงดังกล่าวทำให้ขาดทุนสะสมต้นปี 2549 ลดลง
    และเงินลงทุนในบริษัทย่อยเพิ่มขึ้นเป็นจำนวน 7.2 ล้านบาท

2.  ในงบการเงินเฉพาะ บริษัทฯ ได้ปรับปรุงการด้อยค่าของที่ดินของบริษัทย่อยแห่งหนึ่ง
    ทำให้เงินลงทุนในบริษัทย่อยลดลง และขาดทุนสะสมต้นปี 2549 เพิ่มขึ้น เป็นจำนวน 3.68
    ล้านบาท และในงบการเงินรวม บริษัทฯ ได้ปรับปรุงข้อผิดพลาดที่เกิดจากการด้อยค่าในที่ดิน
    จำนวน 4.90 ล้านบาท เป็นผลให้ขาดทุนสะสมต้นปี 2549 เพิ่มขึ้น จำนวน 3.68 ล้านบาท
    และส่วนของผู้ถือหุ้นส่วนน้อยลดลง จำนวน 1.22 ล้านบาท

  ผลสะสมจากการแก้ไขข้อผิดพลาดดังกล่าว ทำให้ขาดทุนสะสมต้นปี 2549 ลดลงเหลือ 129.093
  ล้านบาท ซึ่งบริษัทฯ ได้ โอนล้างผลขาดทุนสะสม หลังจากปรับปรุงแก้ไขข้อผิดพลาดแล้ว
  ตามมติที่ประชุมผู้ถือหุ้นครั้งที่ 12/2549

6.  ผู้ตรวจสอบบัญชีภายในและระบบการควบคุมภายใน ได้รับการตรวจสอบดูแลอยู่ตลอดเวลา
    และคณะกรรมการตรวจสอบพอใจกับกระบวนการตรวจสอบ ประเมินผล
    และการบริหารความเสี่ยงต่างๆ ของบริษัทฯ
    คณะกรรมการตรวจสอบได้ตรวจสอบและเห็นควรว่า
    รายการที่เกิดขึ้นเป็นการให้ความช่วยเหลือทางการเงินซึ่งสอดคล้องกับมาตรฐานการบัญชีทั่วไป
    และดอกเบี้ยที่คิดระหว่างกันเป็นต้นทุนดอกเบี้ยของบริษัทฯ ไม่มีการคิดค่าใช้จ่ายใดๆเพิ่มขึ้น
    และเงินทุนที่ได้รับนั้นได้นำไปใช้เพื่อการดำเนินงานของบริษัทฯ และบริษัทย่อยเท่านั้น

ในการนี้ คณะกรรมการตรวจสอบ ได้ให้คำเสนอแนะต่อคณะกรรมการบริษัท ให้บริษัทฯ
เสนอแต่งตั้งนางเกษรี ณรงค์เดช และ/หรือ นางณัฐสรัคร์ สโรชนันท์จีน แห่งสำนักงาน
เอ.เอ็ม.ที. แอสโซซิเอท ให้เป็นผู้ตรวจสอบบัญชีบริษัทฯ ต่อผู้ถือหุ้น ในที่ประชุมผู้ถือหุ้นครั้งต่อไป

  (นายเกรียง เกียรติเฟื่องฟู)

  ประธานคณะกรรมการตรวจสอบและกรรมการอิสระ

  กรุงเทพฯ : 1 มีนาคม 2550

หมายเหตุ: มติคณะกรรมการ เมื่อวันที่ 22 มีนาคม 2549 ได้แต่งตั้งนายสมศักดิ์ โพธิสัตย์ เป็น
กรรมการอิสร

และกรรมการตรวจสอบ